Document ID: /roh_data/filtered/fineweb-2-filterrobots_roh.jsonl.gz/50996

Il Center da Sanadad Savognin SA maina in ospital cun servetsch d’urgenza, ina chasa da tgira ed attempads, ed abitaziuns per seniors. 120 persunas partan 83 plazzas cumplainas. Il mument saja la situaziun da persunal buna, ha ditg Christine Demarmels, la directura dal Center da sanadad.
Ma il davos temp hajan ins mintgatant gì fadia da chattar medis ed assistents adattads. Ins haja era gia gì d’emploiar assistents che na discurrivan betg fitg bain tudestg, tge che possia esser in problem per ils pazients. Era da chattar persunal ch’è spezialisà sin radiografias saja grev. Cun quai ch’ins haja betg avunda lavur durant l’entir di, stoppian quels spezialists era far autras lavurs sco en il labor u en il servetsch d’urgenza, e quai saja savens betg quai che persunas spezialisadas giavischian.
RR actualitad 08:00